Imtella' Awwissu 21, 2021 - Aġġornata 21 Ta' Awwissu, 2021 9:31am Il-Greċja tellgħet ħajt twil 40 kilometru u għamlet sistema ta' sorveljanza mal-konfini tat-Turkija. Dan minħabba t-tħassib li se jkun hemm mewġa ta' immigrazzjoni mill-Afganistan. Il-Ministru Grieg għall-Protezzjoni taċ-Ċittadin,Michalis Chrisochoidis, stqarr li quddiem dak li qed jiġri fl-Afganistan, il-Gvern ma jistax jibqa' passiv u jistenna l-impatt tal-immigrazzjoni fuq il-Greċja. Huwa kkummenta wara li t-Turkija talbet lill-pajjiżi Ewropej jieħdu responsabiltà tal-immigranti Afgani. F'telefonata bejn il-Prim Ministru Grieg Kyriakos Mitsotakis u l-President Tork Recep Tayyip Erdogan qablu li l-għadd ta' nies li qed jħallu l-Afganistan jistgħu joffru sfida serja lil kulħadd. Erdogan qal li jekk mhux se jittieħdu l-miżuri neċessarji fl-Afganistan u fl-Iran se jkun hemm mewġa ta' immigrazzjoni.